ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
அறிவியல் தொழில்நுட்பத் துறை: 2020 ஆண்டு நிறைவு ஒரு பார்வை
அறிவியல், தொழில்நுட்ப அமைச்சகத்தின் கீழ் இயங்கும் அறிவியல் தொழில்நுட்பத் துறை கடந்த 2020-ஆம் ஆண்டு மேற்கொண்ட நடவடிக்கைகளின் முக்கிய அம்சங்கள்:
1. பத்திரிகைகள், ஆராய்ச்சி மேம்பாடு, புதுமையில் இந்தியாவின் தரவரிசை அபரிமிதமாக உயர்ந்துள்ளது.
2. ஐந்தாவது தேசிய அறிவியல் தொழில்நுட்பம், புதுமை கொள்கையின் வரைவறிக்கை பொதுமக்கள் ஆலோசனைக்காக வெளியிடப்பட்டது.
3. முடிவெடுக்கும் திறனில் முக்கிய பங்கையும், ஊடகத்தில் கூடுதல் முக்கியத்துவத்தையும், மக்கள் நம்பிக்கையையும் அறிவியல் தொழில்நுட்பம் பெற்றது.
4. அறிவியல் தொழில்நுட்பத் துறையின் திட்டங்கள், புதுமை சூழலியலின் அசாதாரண செயல்திறனுக்கு வித்திட்டன.
5. கொவிட்-19 சுகாதார நெருக்கடி எனும் பெரும் போரை எதிர்கொள்வதற்கான மையம்  என்னும் திட்டத்தின் வாயிலாக பெருந்தொற்றின்போது நெருக்கடியை எதிர் கொள்வதற்கான பல்வேறு தீர்வுகளுக்கு ஆதரவு வழங்கப்பட்டு, நிதி அமைப்பின் கூட்டு வலிமை, ஆற்றல், அதன் இன்குபேட்டர் இணைப்பு, புதுமைகள் ஆகியவை வெற்றிகரமாக சோதிக்கப்பட்டன.
6. பெருந்தொற்றின் ஏற்றத்தையும், இறக்கத்தையும் கணித மாதிரி கணிக்கிறது.
7. சூப்பர் கம்ப்யூட்டிங்கின் செயல் திறன் உள்நாட்டிலேயே மேம்படுத்தப்படுகிறது: தேசிய சூப்பர் கம்ப்யூட்டர் இயக்கம்.
8. ஆராய்ச்சியாளர்களுக்கு நவீன வசதிகளை வழங்குவதற்காக அதி நவீன உள்கட்டமைப்பு மையம் உருவாக்கப்பட்டது.
9. செயற்கை நுண்ணறிவு, ரோபோட்டிக்ஸ், இணைய அடிப்படையிலான தொழில்நுட்பம் ஆகிய புதிய அறிவியல் தொழில்நுட்பத் துறைகள் ஆராய்ச்சிகளின் ஆதரவுடனும், புதுமை மையங்களின் உதவியுடனும் புதிய உத்வேகத்தை அடைந்தன.
10. இமாலய பல்கலைக்கழகங்களின் சிறப்பு மையங்களும், பல்வேறு தாக்கங்களை ஏற்படுத்தக் கூடிய பத்திரிகைகளும் பருவநிலை மாற்றம் தொடர்பான ஆராய்ச்சிகளைக் குறிப்பிட்டுள்ளன.
11. பன்முகத்தன்மை, உள்ளார்ந்த, சமநிலை முதலியவற்றிற்கு ஆதரவு வழங்குவதற்காக உயர்கல்வி மற்றும் ஆராய்ச்சி நிறுவனங்களுக்கு வழிமுறைகள் வகுக்கப்பட்டன.
12. ஸ்ரீ சித்ரா அமைப்பு மேற்கொண்ட செயல்திறன், பெருந்தொற்றை எதிர்கொள்வதற்கு பேருதவியாக இருந்தது.
13. தேசிய அளவில் உயர் தரத்திலான புவிசார் வரைபட கணிப்பை இந்திய ஆய்வு நிறுவனம் அறிமுகப்படுத்தியது.
14. ஆராய்ச்சித் துறையில் பெண்களுக்கு வாய்ப்புகளை ஊக்குவிக்கும் வகையில் முற்றிலும் பெண் விஞ்ஞானிகளுக்கான செர்ப்-பவர் திட்டம் தொடங்கப்பட்டது.
15. தொழில்நுட்ப தகவல், முன்கணிப்பு மதிப்பீட்டு கவுன்சில்  தயாரித்த ஆவணத்தில், கொவிட்-19-க்குப் பிந்தைய காலத்தில் மேக் இன் இந்தியா திட்டத்தை வலுப்படுத்தும் வகையிலான பரிந்துரைகளுக்கு முக்கியத்துவம் வழங்கப் பட்டது.
16. இந்திய வானியற்பியல் நிறுவனம், ஆர்யபட்டா ஆராய்ச்சி ஆய்வு நிறுவனத்தைச் சேர்ந்த விஞ்ஞானிகள் 30 மீட்டர் தொலை நோக்கித் திட்டத்தில் நோபல் பரிசு பெற்றவருடன் கைகோர்த்தனர்.
17. பீர்பால் சஹ்னி பேலியோசயின்சஸ் நிறுவனம் , குறுகிய காலத்தில் அதிக கொவிட்- 19 மாதிரிகளை பரிசோதனை செய்வதற்குத் தேவையான பரிசோதனை வசதிகளை அதிகரித்து நாட்டிலேயே உயரிய நிறுவனமாகத் திகழ்ந்தது.
18. உயரிய பாதுகாப்பு, செயல்திறனுடன் கூடிய குவாண்டம் குறியாக்கவியல் திட்டத்தை இராமன் ஆராய்ச்சிக் கழகம் வெற்றிகரமாக செயல்படுத்தியது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1689593
குடியரசுத் தலைவர் செயலகம்
குடியரசுத்தலைவர் ஆசிரியர்களுக்கு தேசிய விருதுகளை வழங்கினார்
ஆசிரியர் தினத்தையொட்டி, இன்று  புது தில்லி விஞ்ஞான் பவனில் நடைபெற்ற நிகழ்ச்சியில், குடியரசுத்தலைவர் திருமதி திரௌபதி முர்மு, நாடு முழுவதும் உள்ள ஆசிரியர்களுக்கு தேசிய விருதுகளை வழங்கினார்.
இந்நிகழ்வில் உரையாற்றிய குடியரசுத்தலைவர், ஆரம்பக் கல்வியானது ஒவ்வொருவருடைய வாழ்க்கையிலும் அடிப்படை முக்கியத்துவம் வாய்ந்தது என தெரிவித்தார். பல கல்வியாளர்கள் குழந்தைகளின் சீரான வளர்ச்சிக்கான மூன்று-ஆங்கில எச் சூத்திரத்தைப் பற்றிப் பேசுகிறார்கள், என்றார்.
“அதில் முதல் எச் இதயம், இரண்டாவது எச் தலை மற்றும் மூன்றாவது எச் கை. இதயம் உணர்திறன், மனித மதிப்புகள், குணத்தின் வலிமை மற்றும் ஒழுக்கம் ஆகியவற்றுடன் தொடர்புடையது,” என்று அவர் பகிர்ந்து கொண்டார். “தலை அல்லது மூளை மனவளர்ச்சி, பகுத்தறியும் திறன் மற்றும் வாசிப்பு ஆகியவற்றுடன் தொடர்புடையது என்றும், கை என்பது கைமுறை திறன்கள் மற்றும் உடல் உழைப்புக்கு மரியாதையுடன் தொடர்புடையது,” என்றும் அவர் கூறினார்.
அத்தகைய முழுமையான அணுகுமுறையை வலியுறுத்துவதன் மூலம் மட்டுமே குழந்தைகளின் அனைத்துத் துறை வளர்ச்சி சாத்தியமாகும் என்று அவர் கூறினார்.
ஆசிரியர் பணியில் பெண்களின் பங்களிப்பைக் கருத்தில் கொண்டு ஆசிரியர் விருதுகளைப் பெறும் பெண் ஆசிரியர்களின் எண்ணிக்கை அதிகமாக இருக்க வேண்டும் என குடியரசுத்தலைவர் வலியுறுத்தினார். மாணவிகள் மற்றும் ஆசிரியைகளை ஊக்குவிப்பது பெண்கள் அதிகாரம் பெறுவதற்கு மிகவும் முக்கியமானது என்று அவர் வலியுறுத்தினார்.
தேசியக் கல்விக் கொள்கை 2020ல் தேசத்தைக் கட்டியெழுப்புபவர்களாக ஆசிரியர்களின் முக்கியத்துவம் தெளிவாகக் கூறப்பட்டுள்ளது என்றும் அவர் கூறினார்.
ஒவ்வொரு குழந்தையின் தனித்துவமான திறன்களை இனங்கண்டு அந்தத் திறன்களை உணர்திறனுடன் வளர்த்துக் கொள்ள உதவுவது ஆசிரியர்கள் மற்றும் பெற்றோர்களின் கடமையாகும் எனவும் குடியரசுத்தலைவர் கூறினார். ஒவ்வொரு ஆசிரியரும் ஒரு வகுப்பில் உள்ள 40-50 குழந்தைகளிடையே அன்பைப் பகிர்ந்து கொள்ளும் வாய்ப்பைப் பெறுவது ஒரு பெரிய பாக்கியம் என்றும் குடியரசுத்தலைவர் கூறினார்.
ஒவ்வொருவரும் தமது ஆசிரியர்களை நினைவுகூருவதாக குடியரசுத்தலைவர் தெரிவித்தார். ஆசிரியர்களிடமிருந்து குழந்தைகள் பெறும் பாராட்டு, ஊக்கம் அல்லது தண்டனை அவர்களின் நினைவுகளில் நிலைத்திருக்கிறது என்றும் அவர் கூறினார். குழந்தைகளை முன்னேற்ற வேண்டும் என்ற நோக்கத்தில் அவர்களுக்கு தண்டனை வழங்கினால், அதை அவர்கள் பின்னர் உணர்ந்து கொள்கிறார்கள் என்றும் குறிப்பிட்டார். அவர்களுக்கு அறிவைக் கொடுப்பதை விட அன்பையும் பாசத்தையும் கொடுப்பது முக்கியம் என்றும் குடியரசுத்தலைவர் கூறினார்.
குடியரசுத் தலைவர் செயலகம்
குடியரசுத் தலைவர் மாளிகையில் நவம்பர் 23 – 24 நடைபெறும் ஆளுநர்கள் மற்றும் துணை நிலை ஆளுநர்களின் 2 நாள் மாநாட்டிற்கு குடியரசுத் தலைவர் தலைமையேற்கிறார்
குடியரசுத் தலைவர் மாளிகையில் நவம்பர் 23 – 24 நடைபெறும் அனைத்து மாநில ஆளுநர்கள் மற்றும் துணை நிலை ஆளுநர்களின் 2 நாள் மாநாட்டிற்கு குடியரசுத் தலைவர் திரு.ராம்நாத் கோவிந்த் தலைமையேற்கிறார். குடியரசுத் தலைவர் மாளிகையில் நடைபெறும் இந்த 50-வது மாநாடு, திரு.ராம்நாத் கோவிந்த் தலைமையேற்கும் 3-வது மாநாடாகும்.
இரு நாட்கள் நடைபெறும் இந்த மாநாட்டில் முக்கிய அம்சங்கள் பல்வேறு அமர்வுகளாக விவாதிக்கப்பட உள்ளது. பழங்குடியினர் விவகாரங்கள், வேளாண் சீர்திருத்தம், ஜல்ஜீவன் இயக்கம், உயர் கல்விக்கான புதிய கல்விக் கொள்கை மற்றும் வாழ்க்கையை எளிமைப்படுத்துவதற்கான ஆளுகை உள்ளிட்ட அம்சங்கள் இந்த மாநாட்டில் விவாதிக்கப்பட உள்ளன.
அனைத்து மாநிலங்களையும் சேர்ந்த ஆளுநர்கள் மற்றும் யூனியன் பிரதேசங்களின் துணை நிலை ஆளுநர்கள் இந்த மாநாட்டில் கலந்து கொள்ள உள்ளனர். குடியரசுத் துணைத் தலைவர், பிரதமர், உள்துறை அமைச்சர், வேளாண்மை மற்றும் விவசாயிகள் நலன், சட்டம் மற்றும் நீதி, மனிதவள மேம்பாடு, பழங்குடியினர் நலன், ஜல்சக்தி உள்ளிட்ட துறைகளின் மத்திய அமைச்சர்களும், நித்தி ஆயோக் அமைப்பின் துணைத் தலைவர் மற்றும் தலைமைச் செயல் அதிகாரி உள்ளிட்டோரும் பல்வேறு துறைகளின் உயர் அதிகாரிகளும் இதில் பங்கேற்க உள்ளனர்.
யூனியன் பிரதேசங்களில் செயல்படுத்தப்படும் பல்வேறு திட்டங்கள் மற்றும் சாதனைகள் குறித்து 2019 நவம்பர் 22 அன்று யூனியன் பிரதேசங்கள் பற்றிய சிறப்பு அமர்வு ஒன்றும் நடைபெற உள்ளது. துணை நிலை ஆளுநர்கள் / யூனியன் பிரதேசங்களின் நிர்வாகிகள் தவிர மத்திய உள்துறை அமைச்சர், அமைச்சரவை செயலாளர் மற்றும் உயர் அதிகாரிகளும் இந்த சிறப்பு அமர்வில் கலந்து கொள்ள உள்ளனர்.
புவி அறிவியல் அமைச்சகம்
நவம்பர் 23 முதல் 25 வரை தமிழகம், கேரளாவில் ஒரு சில இடங்களில் கனமழைக்கு வாய்ப்பு
தமிழகம் மற்றும் கேரளாவில் வரும் 23 முதல் 25-ஆம் தேதி வரை, ஒரு சில இடங்களில் கனமழைக்கு வாய்ப்புள்ளது என புவி அறிவியல் அமைச்சகம் கூறியுள்ளது.
தெற்கு அரபிக் கடல் பகுதியின் மத்திய பகுதியில் உருவாகியுள்ள குறைந்த காற்றழுத்தம் மேற்கு மற்றும் வடமேற்கு நோக்கி நகர்ந்து தென்மேற்கு அரபிக் கடல் பகுதியில் அடுத்த 48 மணி நேரத்தில் காற்றழுத்த தாழ்வு பகுதியாக மாறும் வாய்ப்புள்ளது.
வடகிழக்கு பருவமழை தெற்கு தீபகற்ப பகுதியில் அடுத்த சில நாட்களில் குறைந்துவிடும் எனத் தெரிகிறது.
அதன்பின்பு கிழக்கு நோக்கி ஏற்படும் புதிய அழுத்தம் காரணமாக, தமிழகத்தில் நவம்பர் 23 முதல் 25-ஆம் தேதி வரையும், கேரளாவில் நவம்பர் 24 முதல் 25-ஆம் தேதி வரையும் ஒரு சில இடங்களில் கனமழை பெய்யக் கூடும் என தெரிவிக்கப்பட்டுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://www.pib.gov.in/PressReleasePage.aspx?PRID=1674395
பிரதமர் அலுவலகம்
இந்திய தொலைத்தொடர்பு ஒழுங்குமுறை ஆணைய வெள்ளிவிழா கூட்டத்தில் பிரதமர் மோடி ஆற்றிய ஆங்கில உரையின் தமிழாக்கம்
அனைவருக்கும் வணக்கம்.. எனது அமைச்சரவையை சேர்ந்த அஸ்வினி வைஷ்ணவ் அவர்களே, தேவுசின் சவுகான் அவர்களே, டாக்டர்.எல்.முருகன் அவர்களே, தொலைத்தொடர்பு மற்றும் ஒலிபரப்புத்துறையுடன் தொடர்புடைய அனைத்து தலைவர்களே, சகோதர, சகோதரிகளே..
இந்திய தொலைத்தொடர்பு துறையின் வெள்ளி விழாவை கொண்டாடும் அனைவருக்கும் எனது வாழ்த்துகள். இந்திய தொலைத்தொடர்பு ஒழுங்குமுறை ஆணையம் 25 ஆண்டுகளை நிறைவு செய்திருப்பதும், அடுத்த 25 ஆண்டுகளுக்கான முன்னேற்ற பாதையை நோக்கி செல்வதும், புதிய இலக்குகளை நோக்கி பயணிப்பதும் ஒரு அற்புதமான நிகழ்வு. சிறிது நேரத்துக்கு முன்பு, 5ஜி அலைக்கற்றை தொழில்நுட்பத்தின் சோதனையை தொடங்கி வைக்கும் வாய்ப்பு எனக்கு கிடைத்தது. இது தொலைத்தொடர்பு துறையின் முக்கியமான மற்றும் நவீன தொழில்நுட்பத்தின் தன்னிறைவின் முக்கிய படியாகும்.
5ஜி தொழில்நுட்பத்தை உருவாக்க இளம்தலைமுறையினர், ஆராய்ச்சியாளர்கள் மற்றும் நிறுவனங்கள் முன்வர வேண்டும் என அழைப்பு விடுக்கிறேன். 5ஜி தொழில்நுட்பம் ஆட்சி, வாழ்க்கையை எளிதாக்குதல், எளிய முறையிலான வணிகம் போன்றவற்றில் சாதகமான மாற்றங்களைக் கொண்டு வரப்போகிறது.
மேலும், விவசாயம், கல்வி, உள்கட்டமைப்பு உட்பட அனைத்து துறைகளிலும் வளர்ச்சியையும், வசதியையும் உருவாக்குவதுடன், புதிய வேலைவாய்ப்புகளையும் உருவாக்கும். இந்திய பொருளாதாரத்துக்கு 5ஜி தொழில்நுட்பம் 450 பில்லியன் டாலர்களை ஈட்டி தரும் என கணக்கிடப்பட்டுள்ளது. இது இணையத்தின் வேகத்தை அதிகரிப்பது மட்டுமன்றி, நாட்டின் முன்னேற்ற வேகத்தையும், வேலைவாய்ப்பையும் அதிகரிக்கும். எனவே, 5ஜி தொழில்நுட்பத்தை செயல்பாட்டுக்குக் கொண்டுவர அரசுடன் தொழில்துறையும் ஒருங்கிணைந்து செயல்பட வேண்டும்.
சிறப்பு சேவைகள் மற்றும் கட்டுரைகள்
ரூ.3.09 கோடி மதிப்பிலான 6.5 கிலோ தங்கம் மற்றும் மின்னணு சாதனப் பொருட்களை சென்னை விமான நிலைய சுங்கத் துறையினர் பறிமுதல் செய்தனர்
உளவுத்துறை அளித்த தகவலின்படி, துபாயிலிருந்து 03.08.2022 அன்று சென்னை வந்த எமிரேட்ஸ் விமானம் எண் EK546 மற்றும் 04.08.2022 அன்று சென்னை வந்த எமிரேட்ஸ் விமானம் எண் EK542 ஆகிய விமானங்களை விமான நிலைய சுங்கத்துறை அதிகாரிகள் சோதனையிட்டனர். அப்போது, சென்னையை சேர்ந்த சையத் மீர்சாவின் மகன் முகமது இப்ராஹிம் மற்றும் ராமநாதபுரத்தை சேர்ந்த முகமது ஹனிஃபாவின் மகன் சாதிக் அலி ஆகியோர் பசை வடிவில் மறைத்து வைத்திருந்த தங்கம் மற்றும் கால்சட்டையில் மறைத்து வைத்திருந்த இரண்டு தங்கச் சங்கிலிகள் ஆகியவற்றை பறிமுதல் செய்தனர். இந்த சோதனையின்போது, 1.38 கோடி ரூபாய் மதிப்புள்ள 2.98 கிலோ தங்கம் மற்றும் 8.75 லட்சம் ரூபாய் மதிப்பிலான மின்னணு பொருட்கள் மற்றும் சிகரெட்டுகள் பறிமுதல் செய்யப்பட்டன.
மற்றொரு சோதனையில், அண்ணா பன்னாட்டு விமான நிலைய வரவேற்புப் பகுதியில் உள்ள ஆண்கள் கழிவறைக்குப் பின்னால் பசை வடிவில் மறைத்து வைக்கப்பட்டிருந்த 6 தங்க பொட்டலங்களை அதிகாரிகள் பறிமுதல் செய்தனர். இதன்படி, 1.63 கோடி ரூபாய் மதிப்பிலான 3.52 கிலோ தங்கம் மீட்கப்பட்டுள்ளது.
இதுகுறித்து தொடர்ந்து விசாரணைகள் நடைபெற்று வருவதாக சென்னை விமான நிலைய சுங்கத்துறை ஆணையர் கே.ஆர்.உதய் பாஸ்கர் வெளியிட்டுள்ள அறிக்கையில் தெரிவித்துள்ளார்.
மின்னணு மற்றும் தகவல் தொழில்நுட்பம்
இந்திய இணையதள ஆளுகை மன்றம்: முதல்முறையாக அக்டோபர் மாதம் நடைபெறுகிறது
வரும் அக்டோபர் 20-ஆம் தேதி தொடங்கி மூன்று நாட்களுக்கு இந்திய இணையதள ஆளுகை மன்றம்- 2021 நடைபெறும் என்று மத்திய மின்னணு மற்றும் தகவல் தொழில்நுட்ப அமைச்சகத்தின் இந்திய தேசிய இணையதள இணைப்பகத்தின்  தலைவர் மற்றும் நிர்வாக அதிகாரியும், இந்திய இணையதள ஆளுகை மன்றம் 2021-இன் ஒருங்கிணைப்புக் குழு தலைவருமான திரு அனில் குமார் ஜெயின் புது தில்லியில் இன்று நடைபெற்ற ஊடக சந்திப்பின் போது தெரிவித்தார். மின்னணு இந்தியாவிற்கான உள்ளடக்கிய இணையதளம் என்பது இந்த வருட கூட்டத்தின் கருப்பொருளாகும்.
இன்றைய அறிவிப்பின் வாயிலாக ஐக்கிய நாடுகள் சபையை அடிப்படையாகக்கொண்ட இணையதள ஆளுகை மன்றத்தின் இந்திய பிரிவு தொடங்கப்பட்டுள்ளது. இணையதளம் சம்பந்தமான பொது கொள்கை விஷயங்களை பல தரப்பினருடன் விவாதிக்கும் தளமாக இந்த மன்றம் அமையும்.
இந்த அறிவிப்பு குறித்து கருத்து தெரிவித்த திரு அனில் குமார் ஜெயின், அதிக எண்ணிக்கையிலான பிராட்பேண்ட் இணைப்புகளைப் பயன்படுத்தும் நாடுகளின் பட்டியலில் இந்தியா இரண்டாம் இடம் வகிப்பதாகவும், அதிக அளவிலான இணையதள பயன்பாடும் நம்நாட்டில் பதிவு செய்யப்பட்டிருப்பதாகவும் கூறினார். எனவே இந்தியர்களின் லட்சியங்கள், சர்வதேச கொள்கை வடிவமைப்பு மற்றும் பங்குதாரர்களின் கலந்துரையாடலில் பிரதிபலிக்கப்பட வேண்டும் என்றும் அவர் வலியுறுத்தினார்.
பிராட்பேண்ட் சேவையின் வளர்ச்சி, இந்திய சமூகத்தின் வாழ்க்கை முறை மற்றும் தேவைகளை நிறைவேற்றுவதை உறுதி செய்வதற்கான சிறந்த முன்முயற்சி, இந்திய இணையதள ஆளுகை மன்றம் என்று அவர் குறிப்பிட்டார்.
மாணவர்களிடையே இந்த நிகழ்ச்சி குறித்த விழிப்புணர்வை ஏற்படுத்தவும், கொள்கை வடிவமைப்பில் வருங்கால சந்ததியினர் ஈடுபடுவதற்கு அவர்களைத் தயார்படுத்தவும் ஆகஸ்ட் முதல் பல்வேறு கல்லூரிகள் மற்றும் பல்கலைக்கழகங்களில் இந்திய இணையதள ஆளுகை மன்றம் சம்பந்தமான நிகழ்ச்சிகள் நடைபெறும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1744012
சிறப்பு சேவைகள் மற்றும் கட்டுரைகள்
இந்திய தபால் மற்றும் இந்திய ரயில்வே இணைந்து கூட்டு பார்சல் விநியோக முறையைத் தொடங்கியது
இந்திய தபால் மற்றும் இந்திய ரயில்வே இணைந்து கூட்டு பார்சல் விநியோக முறையைத் தொடங்கியது. அதன்படி, 35 கிலோவுக்கு மேற்பட்ட எடையிலான பார்சலை வாடிக்கையாளரின் இருப்பிடத்திலிருந்து பெற்றுக்கொண்டு ரயில் நிலையத்திற்கு அனுப்ப உள்ளது. பின்னர், பார்சல் சென்று சேர்ந்த ரயில் நிலையத்திலிருந்து, அதனைப் பெறும் வாடிக்கையாளரின் இருப்பிடத்திற்கே கொண்டு விநியோகம் செய்யும் பணியை இந்திய தபால் துறை மேற்கொள்ள உள்ளது. இந்த கூட்டு பார்சல் விநியோக சேவையைப் பெறும் வாடிக்கையாளர்களுக்கு நியாயமான கட்டணத்தில் 3-ம் நபர் காப்பீடு கட்டாயமாக்கப்பட்டுள்ளது.
பார்சலைப் பெற்றுக் கொண்டது முதல் அதை விநியோகம் செய்யும் வரை வாடிக்கையாளருக்கான தொடர்பு அலுவலகமாக இந்திய தபால் அலுவலகம் இருக்கும்.
சென்னைநகர பிராந்தியத்தில் இத்திட்டத்தின் கீழ் ராணிப்பேட்டையிலிருந்து திருமானூருக்கு பார்சல் 07.12.2022 அன்று அனுப்பப்பட்டது. ராணிப்பேட்டையில் பெறப்பட்ட அந்த பார்சல் திருச்செந்தூர் எக்ஸ்பிரஸ் ரயில் மூலம் திருச்சி ரயில் நிலையத்திற்கு அனுப்பப்பட்டது. பின்னர் அந்த பார்சல் 08.12.2022 அன்று வாடிக்கையாளரின் இருப்பிடத்தில் விநியோகம் செய்யப்பட்டது.
இச்சேவையை பெற விரும்புவோர் உதவி இயக்குநர்,  சென்னை நகர பிராந்தியத்தில் உள்ள உதவி இயக்குநரை அணுகலாம். அல்லது 044 -2859 4761 /044 -2859 4762 / 94449 75512 என்ற எண்ணை தொடர்பு கொள்ளலாம். மேலும் bd.chennaicity@indiapost.gov.in என்ற இணையதளத்தைக் காணலாம். இத்தகவலை சென்னை நகர தலைமை அஞ்சல்நிலைய அதிகாரி தெரிவித்துள்ளார்.
மின்னணு மற்றும் தகவல் தொழில்நுட்பம்
'குளோபல் இந்தியா செயற்கை நுண்ணறிவு 2023’-ன் முதல் பகுதியை இந்தியா அக்டோபர் மாதத்தில் நடத்துகிறது
மின்னணு மற்றும் தகவல் தொழில்நுட்ப அமைச்சகம் இந்த ஆண்டு அக்டோபர் மாதத்தில் குளோபல் இந்தியா செயற்கை நுண்ணறிவு 2023 ஐ நடத்த ஏற்பாடு செய்துள்ளது. இந்தியா மற்றும் உலகெங்கிலும் உள்ள முன்னணி செயற்கை நுண்ணறிவு நிறுவனங்கள், ஆராய்ச்சியாளர்கள், புத்தொழில் நிறுவனங்கள் மற்றும் முதலீட்டாளர்கள் பங்கேற்பார்கள்.
அடுத்த தலைமுறைக்கான கற்றல் மற்றும் அடிப்படை செயற்கை நுண்ணறிவு மாதிரிகள், சுகாதாரம், நிர்வாகம் மற்றும் அடுத்த தலைமுறைக்கான மின்சார வாகனங்களில் செயற்கை நுண்ணறிவு பயன்பாடுகள், எதிர்கால செயற்கை நுண்ணறிவு ஆராய்ச்சி போக்குகள், செயற்கை நுண்ணறிவு கணினி அமைப்புகள், முதலீட்டு வாய்ப்புகள் மற்றும் செயற்கை நுண்ணறிவு திறமைகளை வளர்ப்பது உள்ளிட்ட பல்வேறு தலைப்புகளில் இந்த மாநாடு நடைபெற உள்ளது.
மத்திய திறன் மேம்பாடு, தொழில்முனைவோர், மின்னணு மற்றும் தகவல் தொழில்நுட்பத் துறை இணை அமைச்சர் திரு ராஜீவ் சந்திரசேகர் இந்த மாநாட்டின் வழிகாட்டுதல் குழுவுக்கு தலைமை தாங்குகிறார். குளோபல் இந்தியா செயற்கை நுண்ணறிவு 2023 இன் வரையறைகளை வடிவமைக்கும் பணி இக்குழுவிடம் ஒப்படைக்கப்பட்டுள்ளது.
இந்த மாநாடு குறித்து பேசிய இணை அமைச்சர் திரு ராஜீவ் சந்திரசேகர், செயற்கை நுண்ணறிவின் எதிர்காலம் மற்றும் பல துறைகளில் அதன் தாக்கம் குறித்து விவாதிக்க உலகின் சிறந்த மற்றும் ஒளிமயமான எண்ணங்களை ஒரே அமைப்பின் கீழ் ஒன்றிணைப்பதே அரசின் நோக்கம் என்று தெரிவித்தார்.
"குளோபல் இந்தியா செயற்கை நுண்ணறிவு 2023 மாநாட்டை அக்டோபர் 14, 15 அன்று நடத்துவதற்கு தற்காலிகமாக திட்டமிடப்பட்டுள்ளது.
---
(ANU/AD/IR/KPG
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பிற நாடுகளில் பதிவுசெய்யப்பட்ட தனிநபர் வாகனங்களை இந்தியாவில் ஓட்டுவதை முறைப்படுத்தும் வரைவு அறிவிக்கை வெளியீடு
போக்குவரத்துக்கு அல்லாத பிற நாட்டு பதிவு எண் கொண்ட தனிநபர் வாகனங்களுக்கான விதிமுறைகள் 2022-ன் வரைவு அறிவிக்கையை மத்திய சாலைப் போக்குவரத்து மற்றும் நெடுஞ்சாலைத்துறை அமைச்சகம் 16-ந் தேதி வெளியிட்டுள்ளது. பிற நாடுகளில் பதிவுசெய்யப்பட்ட தனிநபர் வாகனங்களை இந்தியாவில் ஓட்டுவதை முறைப்படுத்துவதை இந்த விதிமுறைகள் வகை செய்கிறது.
அந்த வெளிநாட்டு பதிவு கொண்ட வாகனங்களை இந்தியாவில் இயக்குவதற்கு கீழ்காணும் ஆவணங்களை வைத்திருப்பது அவசியமாகும்.
- செல்லத்தக்க பதிவு சான்றிதழ்
- செல்லத்தக்க ஓட்டுனர் உரிமம் அல்லது சர்வதேச ஓட்டுனர் அனுமதி 
- செல்லத்தக்க காப்பீட்டு பாலிசி
- செல்லத்தக்க மாசுக்கட்டுப்பாட்டு சான்றிதழ் 
மேற்குறிப்பிடப்பட்ட ஆவணங்கள் ஆங்கிலத்தை விடுத்து பிறமொழியில் இருந்தால் அதிகாரப்பூர்வமான ஆங்கில மொழிப் பெயர்ப்பையும், அசல் ஆவணங்களுடன் வைத்திருக்க வேண்டும்.
இந்தியாவைத் தவிர வேறு எந்த நாட்டிலும் வாகனங்களை பதிவு செய்திருந்தாலும் அந்த வாகனங்களில் உள்ளூர் பயணிகள், சரக்குகளை இந்திய எல்லைக்குள் ஏற்ற அனுமதிக்கப்பட மாட்டாது. இந்தியாவைத் தவிர வேறு எந்த நாட்டில் பதிவு செய்யப்பட்ட மோட்டார் வாகனங்களை, இந்திய மோட்டார் வாகனச் சட்டம் 1988-ன் 118-வது பிரிவின் கீழ் உள்ள விதிமுறைகள் கட்டுப்படுத்தும்.
Click here to view the Gazette Notification
சுகாதாரம் மற்றும் குடும்ப நலத்துறை அமைச்சகம்
கொரோனா தொற்றிலிருந்து குணமடைந்தவர்கள்: 1.06 கோடியாக உயர்வு
இந்தியாவில் கொரோனா பாதிப்பு தொடர்ந்து குறைந்து வருகிறது. தற்போது சிகிச்சை பெறுவோரின் எண்ணிக்கை 1.36 லட்சமாகக்  குறைந்துள்ளது. இது நாட்டின் மொத்த பாதிப்பில் 1.25 சதவீதமாகும்.
18 மாநிலங்களிலும் யூனியன் பிரதேசங்களிலும் கடந்த 24 மணி நேரத்தில் எந்த உயிரிழப்பும் பதிவாகவில்லை.
பிப்ரவரி 17, 2021 காலை 8 மணி வரை, தமிழகத்தில் 2,90,248 பேர், புதுச்சேரியில் 6,957 பேர் உட்பட, நாடு முழுவதும் சுமார் 90 லட்சம்  பயனாளிகளுக்கு கொவிட் தடுப்பூசி போடப்பட்டுள்ளது.
1,91,373 முகாம்களில் 61,50,922 சுகாதாரப் பணியாளர்களுக்கும் , 2,76,377 சுகாதாரப் பணியாளர்களுக்கும் , 25,71,931 முன்கள ஊழியர்களுக்கும்  தடுப்பூசிகள் போடப்பட்டுள்ளன.
தடுப்பூசி வழங்கும் திட்டத்தின் 32-ஆம் நாளில்  7,001 முகாம்களில் 2,76,943 பயனாளிகளுக்கு  நாடு முழுவதும் தடுப்பூசி போடப்பட்டுள்ளது.
நாட்டில் குணமடைந்தவர்களின் எண்ணிக்கை 1,06,44,858 ஆக அதிகரித்துள்ளது. இதன்மூலம் குணமடைந்தவர்களின் எண்ணிக்கை 97.33 சதவீதமாக உயர்ந்துள்ளது.
கடந்த 24 மணி நேரத்தில் 11,610 பேர் புதிதாக பாதிக்கப்பட்டுள்ள நிலையில், 11,833 பேர் குணமடைந்து வீடு திரும்பியுள்ளனர்.
தொடர்ந்து கேரளாவில் அதிகபட்சமாக 4,937 பேரும், மகாராஷ்டிராவில் 3,663 பேரும், தமிழ்நாட்டில் 451 பேரும் புதிதாக தொற்றுக்கு ஆளாகியுள்ளனர்.
கடந்த 24 மணிநேரத்தில் 100 உயிரிழப்புகள் ஏற்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1698602
பிரதமர் அலுவலகம்
வெல்டிங் திறன் பயிற்சி திட்டத்தின் மூலம் இளைஞர்களின் திறன் மேம்பாட்டுக்கு பிரதமர் பாராட்டு
பிஎச்இஎல்லின் வெல்டிங் ரிசர்ச் இன்ஸ்டிடியூட்டின் வெல்டிங் திறன் பயிற்சி திட்டத்தின் மூலம் இளைஞர்களின் திறன் மேம்பாட்டை பிரதமர் திரு நரேந்திர மோடி பாராட்டியுள்ளார்.
மத்திய கனரக தொழில்துறை அமைச்சர் டாக்டர் மகேந்திரநாத் பாண்டேவின் ட்வீட்டருக்கு பதிலளித்து அவர் கூறியிருப்பதாவது;
"பாராட்டத்தக்க முயற்சி! இளைஞர்களின் திறன்களை மேம்படுத்துவதற்கான இந்த முயற்சி அவர்களை திறமையானவர்களாக மாற்றும் அதே வேளையில், அது அவர்களுக்கு புதிய வேலை வாய்ப்புகளையும் கொண்டு வரும்’’.
கலாசாரத்துறை அமைச்சகம்
ஜி20 இரண்டாவது கலாச்சாரப் பணிக்குழுக் கூட்டத்தின் விவாதங்கள் புவனேஸ்வரில் தொடங்கியது
ஜி20 இரண்டாவது கலாச்சாரப் பணிக்குழுக் கூட்டத்தின் பிரதிநிதிகள் நிலையான விவாதங்கள் ஒடிசா மாநிலம் புவனேஸ்வரில் இன்று தொடங்கியது. மத்திய கலாச்சாரம், சுற்றுலாத்துறை அமைச்சர் திரு ஜி.கிஷன் ரெட்டி, உள்துறை இணையமைச்சர் திரு நித்தியானந்த் ராய் ஆகியோர் தொடர் நிகழ்ச்சியில் கலந்து கொண்டனர்.
அப்போது பேசிய திரு ஜி.கிஷன் ரெட்டி, உலகளாவிய கொள்கை திட்டமிடலில் கலாச்சாரம் முக்கியப் பங்கு வகிப்பதாகக் கூறினார். தற்போதைய சவால்களுக்கு அனைத்தையும் உள்ளடக்கிய நீடித்தத் தீர்வுகளை அளிப்பதாக அவர் தெரிவித்தார். இதைக் கருத்தில் கொண்டு ஜி20 கலாச்சாரப் பணிக்குழு உறுப்பினர்களிடையே ஒருங்கிணைப்பை ஏற்படுத்துவதிலும், பேச்சுக்களை முன்னெடுத்துச் செல்வதிலும் இன்றியமையா பங்களிப்பை வழங்குவதாக அவர் கூறினார். கலாச்சாரம் தொடர்பான பேச்சுக்களை மேம்படுத்தவும், அனுபவங்களை பகிர்ந்து கொள்வதை ஊக்குவிக்கவும், உறுப்பினர்களிடையே ஒத்துழைப்பை வலுப்படுத்தவும் தாம் உறுதிபூண்டுள்ளதாக அவர் குறிப்பிட்டார்.
பின்னர் பேசிய உள்துறை இணையமைச்சர் திரு நித்தியானந்த் ராய், நாடுகள் மற்றும் சமுதாயத்தினர் இடையே உறவை பராமரிப்பதிலும், புரிந்துணர்வை அதிகரிப்பதிலும், நிரந்தர எதிர்காலத்தை உருவாக்குவதிலும் கலாச்சாரம் முக்கியப் பங்கு வகிப்பதாக கூறினார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 144 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 144 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.21 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1782914
பிரதமர் அலுவலகம்
குஜராத்தின் மொதேராவில் உள்ள சூரிய ஆலயத்திற்குப் பிரதமர் சென்றிருந்தார்
குஜராத்தின் மொதேராவில் உள்ள சூரிய ஆலயத்திற்கு இன்று பிரதமர் திரு நரேந்திர மோடி சென்றிருந்தார். பிரதமர் வருகையையொட்டி அவருக்கு வரவேற்பு அளிக்கப்பட்டது. பாரம்பரியச் சின்னமாக விளங்கும் சூரிய ஆலயத்தில் சூரிய சக்தியால் மட்டுமே இயங்கும் இந்தியாவின் முதல் பாரம்பரிய விளக்குகளை திரு மோடி தொடங்கிவைத்தார். மோதேரா சூரியன் கோவிலின் முப்பரிமாண திட்ட வரைபடத்தையும் அவர் திறந்து வைத்தார். கோயிலின் வரலாற்றை விளக்கும் கலாச்சார நிகழ்ச்சியையும் பிரதமர் பார்வையிட்டார்.
பிரதமர் பயணத்தின்போது குஜராத் முதலமைச்சர் திரு பூபேந்திர படேல், நாடாளுமன்ற உறுப்பினர் திரு சி ஆர் பாட்டீல், குஜராத் அமைச்சர்கள் திரு புர்னேஷ்பாய் மோடி, திரு அர்விந்த்பாய் ரயானி ஆகியோர் உடனிருந்தனர்.
முன்னதாக, குஜராத்தில் உள்ள மோதேரா, மெஹ்சானாவில் ரூ. 3900 கோடி மதிப்பிலான பல திட்டங்களுக்குப் பிரதமர் இன்று அடிக்கல் நாட்டினார் மற்றும் அர்ப்பணித்தார். 24x7 சூரிய சக்தியில் இயங்கும் இந்தியாவின் முதல் கிராமமாக மோதேராவைப் பிரதமர் அறிவித்தார். குஜராத்தின் மோதேராவில் உள்ள மோதேஸ்வரி மாதா கோயிலிலும் திரு மோடி தரிசனம் மற்றும் பூஜை செய்தார்.
சுகாதாரம் மற்றும் குடும்ப நலத்துறை அமைச்சகம்
மகாராஷ்டிரா, தமிழகம் உட்பட 8 மாநிலங்களில் தினசரி கொவிட் பாதிப்பு அதிகரிப்பு: நாடு முழுவதும் 6.3 கோடிக்கு மேற்பட்டோர் தடுப்பூசி போட்டுக் கொண்டனர்
தமிழ்நாடு, மகாராஷ்டிரா, சட்டீஸ்கர், கர்நாடகா, கேரளா, குஜராத், பஞ்சாப், மத்தியப் பிரதேசம் ஆகிய 8 மாநிலங்களில், தினசரி கொவிட் பாதிப்பு அதிகரித்துள்ளது.
கடந்த 24 மணி நேரத்தில், 53,480 பேருக்கு புதிதாக தொற்று ஏற்பட்டுள்ளது. இவர்களில் 84.73 சதவீதம் பேர் மேற்கண்ட எட்டு மாநிலங்களைச் சேர்ந்தவர்கள்.
மகாராஷ்டிராவில் அதிகபட்சமாக, தினசரி கொவிட் பாதிப்பு 27,918 ஆக உள்ளது.
நாட்டில் கொவிட் தொற்றுக்கு சிகிச்சை பெறுபவர்களின் எண்ணிக்கை இன்று 5,52,566 ஆக உள்ளது.
நாட்டில் கொவிட் தடுப்பூசி போட்டுக் கொண்டவர்களின் எண்ணிக்கை 6.3 கோடியைக் கடந்து விட்டது. இன்று காலை 7 மணி வரை, 6,30,54,353 கோடி பேருக்கு தடுப்பூசி போடப்பட்டுள்ளது.
74 வது நாளான நேற்று, மொத்தம் 19,40,999 பேருக்கு தடுப்பூசி போடப்பட்டது.
நாட்டில் குணமடைந்தவர்களின் மொத்த எண்ணிக்கை இன்று 1,14,34,301-ஐ எட்டியுள்ளது. கடந்த 24 மணி நேரத்தில் 41,280 பேர் குணமடைந்து வீடு திரும்பியுள்ளனர். 354 பேர், கொவிட் தொற்று காரணமாக உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1708656
நாடாளுமன்ற விவகாரத்துறை அமைச்சகம்
நாடாளுமன்ற குளிர்காலக் கூட்டத் தொடர் 2021 இன்றுடன் மறுதேதி குறிப்பிடாமல் ஒத்திவைக்கப்பட்டது
நாடாளுமன்ற விவகாரங்கள் மற்றும் நிலக்கரி & சுரங்கத்துறை அமைச்சர் திரு.பிரகலாத் ஜோஷி, இணையமைச்சர்கள் திரு.அர்ஜூன் ராம் மெஹ்வால், திரு.வி.முரளீதரன் ஆகியோர் புதுதில்லியில் இன்று செய்தியாளர்களை சந்தித்தனர்.
29 நவம்பர் 2021 திங்கட்கிழமை அன்று தொடங்கிய நாடாளுமன்ற குளிர்காலக் கூட்டத் தொடர், 23 டிசம்பர் 2021 வரை நடைபெறும் என அறிவிக்கப்பட்டிருந்த நிலையில், 22 டிசம்பர் 2021 உடன் ஒத்திவைக்கப்பட்டது. முக்கியமான அரசு மசோதாக்கள் நிறைவேற்றப்பட்டதால், இந்தக் கூட்டத் தொடர் ஒருநாள் முன்கூட்டியே முடிவடைந்தது என்று தெரிவித்தனர். 24 நாட்களில் 18 அமர்வுகளாக இந்தக் கூட்டத் தொடர் நடைபெற்றது. இதில் 13 மசோதாக்கள்  அறிமுகப்படுத்தப்பட்டன. 2021-22 ஆம் ஆண்டுக்கான துணை மானியக் கோரிக்கைகள் தொடர்பான நிதி ஒதுக்க மசோதா உட்பட 11 மசோதாக்கள் இரு அவைகளாலும் நிறைவேற்றப்பட்டன. மத்திய கண்காணிப்பு ஆணையத் திருத்தச் சட்டம் சிறப்பு காவல் அமைப்பு சட்டம், போதைப் பொருட்கள் திருத்தச் சட்டம் போன்ற 3 அவசரச் சட்டங்களுக்கு மாற்றாக கொண்டு வரப்பட்ட மசோதாக்களும் இரு அவைகளாலும் பரிசீலிக்கப்பட்டு நிறைவேற்றப்பட்டன.
உயிரி பன்முகத்தன்மை  சட்ட மசோதா நாடாளுமன்ற இரு அவைகளின் கூட்டுக் குழுவின் பரிசீலனைக்கும் 5 மசோதாக்கள் நிலைக்குழுக்களின் பரிசீலனைக்கும் அனுப்பப்பட்டுள்ளதாகவும் அமைச்சர்கள் தெரிவித்தனர்.
மேலும் வேளாண் சட்டங்களை திரும்பப் பெறுவதற்கான மசோதா, அணை பாதுகாப்பு மசோதா, இனப்பெருக்க தொழில்நுட்ப திருத்த மசோதா, வாடகைத்தாய்  மசோதா, தேசிய மருந்தியல் கல்வி மற்றும் ஆராய்ச்சி நிறுவன  மசோதா, உயர்நீதிமன்ற மற்றும் உச்சநீதிமன்ற நீதிபதிகள்  திருத்த மசோதா, தேர்தல் சட்டங்கள்  மசோதா உள்ளிட்ட முக்கிய மசோதாக்கள் நிறைவேற்றப்பட்டன. இந்த அமர்வின் போது மக்களவை 82% அளவிற்கும், மாநிலங்களவை 42% அளவிற்கும் இயங்கி உள்ளதாகவும் அமைச்சர்கள் தெரிவித்தனர்.
மேலும் விவரங்களுக்கு ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1784165